Document ID: /roh_data/filtered/fineweb-2-filterrobots_roh.jsonl.gz/46982

Fachstelle Langsamverkehr
Servetsch per il traffic betg motorisà
Servizio per il traffico non motorizzato
l chantun Grischun cuntinuescha durant ulteriurs 4 onns cun la collavuraziun fritgaivla cun la fundaziun SvizraMobila. Las prestaziuns da SvizraMobila han ina gronda impurtanza per il chantun Grischun. Sin la pagina d'internet da la fundaziun vegnan publitgads var 1500 kilometers sendas da viandar, 600 kilometers vias da velo e 2700 kilometers vias da mountainbike. Grazia a la collavuraziun cun SvizraMobila ha l'infrastructura en il sectur turistic dal traffic betg motorisà pudì vegnir meglierada ils ultims onns en il chantun. Plinavant sa basan differents projects chantunals dal traffic betg motorisà sin la collavuraziun cun la fundaziun. Per quests motivs ha la regenza concedì ina contribuziun chantunala da totalmain 260 000 francs (65 000 francs per onn).
© Andrea Badrutt